कानपुर। शहर के रीजेंसी हॉस्पिट में जिंदगी और मौत के बीच जंग लड़ रहे आईपीएस अधिकारी सुरेंद्र दास की हालत शुक्रवार को भी नाजुक बनी हुई है। मुम्बई से आई डॉक्टर्स की टीम उनका इलाज कर रही है। वहीं एसपी के सुसाइड मामले की जांच के लिए कानपुर पुलिस जुट गई है। पुलिस की जांच में यह सामने आया है कि वह कई दिनों से डिप्रेशन में थे और गूगल में आत्महत्या करने के बारे में सर्च किया करते थे। एसपी ने अपनी जान देने के लिए करीब 25 ग्राम सल्फास खाया था। जहर ने सुरेंद्र दास के हार्ट और लीवर को क्षति पहुंचाया है। सुसाइड के मामले पर पुलिस ने यह पाया है कि एसपी का अपनी पत्नी से विवाद चल रहा था। एसपी अपनी मां को साथ रखना चाहते थे, पर पत्नी इसके लिए तैयार नहीं थी और इसी के कारण दोनों के बीच आएदिन रार होती थी। सूत्रों की मानें तो पत्नी ने एसपी से साफ कह दिया था कि कि यदि तुम मां को कानपुर लेकर आवोगे तो मैं घर छोड़ दूंगी और इसी के बाद बेवश आईपीएस ने खौफनाक कदम उठा लिया।